**Inspectoratul Şcolar Judeţean Dolj Unitatea de învățământ**

Nr. \_\_\_\_\_\_\_/ \_\_\_\_\_\_\_\_\_\_ Nr. \_\_\_\_\_\_\_/ \_\_\_\_\_\_\_\_\_\_

**Centrul Județean de Resurse și de Asistență Educațională Dolj:**

Nr. \_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_

**PROTOCOL**

**ref. la APLICAREA METODOLOGIEI – CADRU PRIVIND ŞCOLARIZAREA LA DOMICILIU aprobată prin Ordinul M.E.N.C.Ș. nr. 5.086 din 31.08.2016 (publicat în M.O. nr. 933 din 21.11.2016)**

1. **Inspectoratul Școlar Județean Dolj** cu sediul în Craiova, str. Ion Maiorescu, nr. 6 , reprezentat prin prof. Daniel Alexandru Ion, în calitate de inspector școlar general;
2. **Centrul Judeţean de Resurse şi Asistenţă Educaţională Dolj**, cu sediul în municipiul Craiova, str. Ludwig van Beethoven, nr. 2, reprezentat prin prof.dr. Marian Pădureanu, în calitate de director;
3. **Unitatea școlară \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** cu sediul î**n \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** reprezentată prin prof. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în calitate de director.

încheie acest protocol de colaborare în scopul oferirii de servicii educaţionale la domiciliu elevului / elevei **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, școlarizat/ă la domiciliu conform Certificatului de orientare școlară și profesională emis de COSP din cadrul CJRAE cu nr. \_\_\_\_\_\_/\_\_\_\_\_\_\_\_\_\_

**Obiectivele protocolului sunt:**

1. asigurarea continuităţii şcolarizării, care să permită elevului să promoveze anul de studiu în curs sau să participe la evaluările organizate pentru finalizarea unui nivel de învăţământ;
2. crearea şi dezvoltarea unei bune relaţii de comunicare între mediul şcolar şi cel al copiilor, elevilor şi tinerilor şcolarizaţi la domiciliu;
3. asigurarea cadrului de acţiune comună a tuturor specialiştilor şi cadrelor didactice implicate în recuperarea şi educaţia elevilor.

**Obligaţiile părţilor:**

1. **Obligaţiile Centrului Judeţean de Resurse şi de Asistenţă Educaţională Dolj:**

* CJRAE Dolj, prin Serviciul de evaluare şi orientare şcolară şi profesională, denumit în continuare SEOSP, înregistrează cererea din partea părintelui/tutorelui legal instituit, însoțită de documentele prevăzute la art. 6 din Ordinul M.E.N.C.Ș. nr. 5.086 din 31.08.2016;
* CJRAE Dolj, prin SEOSP, la cererea părinţilor/tutorelui legal instituit, evaluează starea de sănătate a elevilor în vederea şcolarizării la domiciliu, în baza dosarului individual şi propune Comisiei de orientare școlară și profesională, denumită în continuare COSP, emiterea certificatului de orientare şcolară;
* COSP specifică în certificatul de orientare şcolară și profesională tipul unității de învățământ care va organiza şcolarizarea la domiciliu;
* pentru perioada şcolarizării la domiciliu, CJRAE Dolj elaborează şi transmite unităţilor şcolare desemnate pentru şcolarizarea la domiciliu certificatele de orientare şcolară.

1. **Obligațiile Inspectoratului Școlar Județean Dolj:**

* ISJ Dolj aprobă învățământul la domiciliu, în conformitate cu Art. 3 lit. a) din Regulamentul-cadru de organizare şi funcţionare a inspectoratelor şcolare, anexă la Ordinul ministrului educaţiei, cercetării, tineretului şi sportului nr. 5530/05.10.2011, modificat şi completat prin ordinul ministrului educaţiei şi cercetării ştiinţifice nr. 3400/18.03.2015;
* ISJ Dolj aprobă propunerile unității de învățământ privind cadrul/cadrele didactice care asigură instruirea elevului la domiciliu și comunică hotărârea unității de învățământ rezidentiale în vederea asigurării personalului didactic și a organizării procesului instructiv -educativ;
* ISJ Dolj, prin inspectorul pentru învățământ special și special integrat aprobă planul educaţional individualizat (P.E.I.) pentru elevii școlarizați la domiciliu;
* ISJ Dolj, prin inspectorul pentru învățământ special și special integrat aprobă planul remedial individualizat pentru elevii școlarizați la domiciliu.

**3. Obligaţiile unității școlare:**

* consiliul de administraţie al unităţii de învăţământ va emite decizia pentru numirea cadrului/cadrelor didactic/didactice ce va/vor asigura şcolarizarea la domiciliu pe perioada specificată în Certificatului de orientare şcolară şi profesională;
* organizează şcolarizarea copilului la domiciliu, elaborează planul de servicii individualizat (PSI), planul educaţional individualizat (PEI) şi programele personalizate de învățare (PIP);
* înscrie elevul în registrul matricol, corespunzător clasei specificate în certificatul de orientare profesională eliberat de COSP din cadrul C.J.R.A.E./C.M.B.R.A.E., cu menţiunea "Şcolarizat la domiciliu", şi asigură încadrarea corespunzătoare pentru organizarea procesului educativ la domiciliu şi aplicarea planului de servicii educaţional individualizat;
* fiecare elev şcolarizat la domiciliu va fi cuprins în catalogul clasei corespunzătoare nivelului său de studii, făcându-se specificarea la menţiuni: "Şcolarizat la domiciliu, conform Certificatului de orientare şcolară şi profesională nr. \_\_\_\_\_/\_\_\_\_\_\_\_\_\_\_\_\_\_\_”.
* monitorizează elevul pe perioada de şcolarizare la domiciliu;
* completează registrul matricol pe baza rezultatelor consemnate în catalog;
* verifică efectuarea orelor de curs prin consemnarea în condica de prezenţă a unităţii de învăţământ rezidenţiale, conform unei diagrame de prezenţă cu semnătura părintelui;
* cadrele didactice implicate în şcolarizarea la domiciliu elaborează pentru fiecare elev școlarizat la domiciliu un plan remedial individualizat, ca urmare a rapoartelor de evaluare anuală; pe baza rapoartelor de evaluare anuală întocmite de către cadrele didactice care au realizat şcolarizarea la domiciliu, dacă se constată necesitatea, se elaborează, de către cadrele didactice din unitatea de învăţământ, planul remedial individualizat, care se aprobă de către I.S.J. Dolj.

**3. Durata Protocolului**

Prezentul protocol este valabil până la expirarea valabilității Certificatului de Orientare școlară și profesională pentru fiecare elev care a primit certificat de orientare școlară și profesională pentru învățământ la domiciliu începând cu data de \_\_\_\_\_\_\_\_\_\_\_\_\_\_\_\_.

**4. Dispoziţii finale**

* Părțile prezentului protocol vor urmări şi asigura buna desfăşurare a procesului educativ pentru copiii/elevii nedeplasabili, cu boli cronice, cu sau fără alte deficienţe asociate, și elevii aflați în stare de convalescență de lungă durată, după afecțiuni/traumatisme care au necesitat sau nu intervenții chirurgicale, tratamente spitalicești etc. şi au solicitat şcolarizare la domiciliu.
* Părţile răspund, în condiţiile legii, de îndeplinirea obligaţiilor prevăzute în prezentul protocol.

**Încheiat astăzi \_\_\_\_\_\_\_\_\_\_\_\_\_\_\_\_\_\_\_, în 3 exemplare, câte unul pentru fiecare parte.**

Inspector școlar general, Inspector școlar pentru învățământ special și special integrat,

Prof. Daniel Alexandru Ion Prof.

Director CJRAE Dolj, Director unitate de învățământ

Prof.dr. Mariana Pădureanu Prof.